Document ID: 31997R0340

ΚΑΝΟΝΙΣΜΟΣ (ΕΚ) αριθ. 340/97 ΤΟΥ ΣΥΜΒΟΥΛΙΟΥ της 17ης Φεβρουαρίου 1997 περί θεσπίσεως αυτόνομων και μεταβατικών μέτρων που αφορούν το καθεστώς προτιμησιακών εμπορικών συναλλαγών με τη Λιθουανία, τη Λετονία και την Εσθονία για ορισμένα μεταποιημένα γεωργικά προϊόντα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
την πράξη προσχώρησης της Αυστρίας, της Φινλανδίας και της Σουηδίας,
Εκτιμώντας:
ότι, μέχρι να αναπροσαρμοστεί το πρωτόκολλο αριθ. 2 των συμφωνιών ελευθέρων συναλλαγών που έχουν συναφθεί με την Εσθονία, τη Λετονία και τη Λιθουανία (1) εκδόθηκε ο κανονισμός (ΕΚ) αριθ. 1820/96 του Συμβουλίου, της 16ης Σεπτεμβρίου 1996, περί θεσπίσεως αυτόνομων και μεταβατικών μέτρων για τις συμφωνίες ελευθέρωσης των συναλλαγών με τη Λιθουανία, τη Λετονία και την Εσθονία ως προς ορισμένα μεταποιημένα γεωργικά προϊόντα (2) βάσει του οποίου διατηρούνται μέχρι τις 31 Δεκεμβρίου 1996 οι προτιμήσεις που έχουν παραχωρηθεί, ώστε να αντισταθμιστούν οι αρνητικές συνέπειες που ενδέχεται να έχει η εφαρμογή των αποτελεσμάτων του Γύρου της Ουρουγουάης στις εξαγωγές των χωρών αυτών στην Κοινότητα 7
ότι, μέχρι να εγκριθούν βελτιωμένες παραχωρήσεις προς την Εσθονία, τη Λετονία και τη Λιθουανία από τις αντίστοιχες κοινές επιτροπές, θεσπίστηκαν νέες προσωρινές και αυτόνομες παραχωρήσεις με τον κανονισμό (ΕΚ) αριθ. 1820/96 7
ότι οι διαπραγματεύσεις με τις συγκεκριμένες χώρες για τη σύναψη πρωτοκόλλων που τροποποιούν τις ευρωπαϊκές συμφωνίες και τις συμφωνίες ελευθέρων συναλλαγών δεν έχουν ακόμη ολοκληρωθεί 7 ότι τα «προσωρινά» πρωτόκολλα, που θα καλύπτουν αποκλειστικά τις εμπορικές πτυχές των τροποποιητικών πρωτοκόλλων, δεν είναι δυνατόν να τεθούν σε ισχύ την 1η Ιανουαρίου 1997 7 ότι είναι συνεπώς σκόπιμο να παραταθούν οι παραχωρήσεις αυτονόμως έως τις 30 Ιουνίου 1997,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από 1ης Ιανουαρίου μέχρι 30 Ιουνίου 1997, τα εμπορεύματα καταγωγής Λιθουανίας που εμφαίνονται στο παράρτημα Ι υπόκεινται σε δασμολογικές ποσοστώσεις και στους προτιμησιακούς δασμούς που εμφαίνονται εκεί. Τα βασικά ποσά που πρέπει να λαμβάνονται υπόψη κατά τον υπολογισμό των μειωμένων γεωργικών συνιστωσών και των πρόσθετων δασμών που επιβάλλονται για εισαγωγές στην Κοινότητα εμφαίνονται στο παράρτημα ΙΙ. Οι μειωμένες γεωργικές συνιστώσες επιβάλλονται μέσα στα όρια των ετήσιων ποσοστώσεων των απαριθμούμενων στο παράρτημα Ι.
2. Από 1ης Ιανουαρίου μέχρι 30 Ιουνίου 1997, τα εμπορεύματα καταγωγής Λετονίας που εμφαίνονται στο παράρτημα ΙΙΙ υπόκεινται σε δασμολογικές ποσοστώσεις και στους προτιμησιακούς δασμούς που εμφαίνονται εκεί. Τα βασικά ποσά που πρέπει να λαμβάνονται υπόψη κατά τον υπολογισμό των μειωμένων γεωργικών συνιστωσών και των πρόσθετων δασμών που επιβάλλονται για εισαγωγές στην Κοινότητα εμφαίνονται στο παράρτημα ΙΙ. Οι μειωμένες γεωργικές συνιστώσες επιβάλλονται μέσα στα όρια των ετήσιων ποσοστώσεων των απαριθμούμενων στο παράρτημα ΙΙΙ.
3. Από 1ης Ιανουαρίου μέχρι 30 Ιουνίου 1997, τα εμπορεύματα καταγωγής Εσθονίας που εμφαίνονται στο παράρτημα IV υπόκεινται σε δασμολογικές ποσοστώσεις και στους προτιμησιακούς δασμούς που εμφαίνονται εκεί. Τα βασικά ποσά που πρέπει να λαμβάνονται υπόψη κατά τον υπολογισμό των μειωμένων γεωργικών συνιστωσών και των πρόσθετων δασμών που επιβάλλονται για εισαγωγές στην Κοινότητα εμφαίνονται στο παράρτημα ΙΙ. Οι μειωμένες γεωργικές συνιστώσες επιβάλλονται μέσα στα όρια των ετήσιων ποσοστώσεων των απαριθμούμενων στο παράρτημα IV.
Άρθρο 2
Τις ποσοστώσεις που αναφέρονται στα παραρτήματα I, III και IV διαχειρίζεται η Επιτροπή σύμφωνα με τις διατάξεις του κανονισμού (ΕΚ) αριθ. 1460/96 της Επιτροπής, της 25ης Ιουλίου 1996, για τη θέσπιση των λεπτομερειών εφαρμογής των καθεστώτων προτιμησιακών συναλλαγών που εφαρμόζονται σε ορισμένα προϊόντα που προκύπτουν από τη μεταποίηση γεωργικών προϊόντων, που αναφέρονται στο άρθρο 7 του κανονισμού (ΕΚ) αριθ. 3448/93 του Συμβουλίου (3).
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Φεβρουαρίου 1997.

Labels: 17
3
6
18
15